
ACORD 247/2006, DE 26 DE JULIOL, DEL PLE DEL CONSELL DE L’AUDIOVISUAL DE CATALUNYA

Expedient sancionador núm. 35/2006-S TELEVISIÓ DE CATALUNYA, SA. Incoació procediment sancionador
Antecedents

1. El dia 26 de juny de 2006, TELEVISIÓ DE CATALUNYA, SA,  va emetre a les 15,48 hores per TV3, un espot de la Generalitat de Catalunya, en relació amb la campanya institucional “Prevenció d’incendis 2006” el qual, segons les dades de que disposava aquest Consell, en aquell moment no comptava amb l’autorització preceptiva prèvia del Consell de l’Audiovisual de Catalunya.

2. El Consell de l’Audiovisual de Catalunya va decidir, mitjançant l’Acord 220/2006, de 5 de juliol, obrir de conformitat amb el que disposa l’apartat segon de l’article 34 de l’Acord 3/2001, 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya, en relació amb l’article 7 del  Decret 278/1993 de 9 de novembre, un període d’informació prèvia a fi de donar audiència a l’operador TELEVISIÓ DE CATALUNYA, SA, com a part interessada, per tal que  en el termini màxim de cinc dies a comptar des del dia següent a la recepció de la notificació d’aquest Acord, formulés les  manifestacions oportunes. 
3. El 18 de juliol de 2006 ha tingut entrada en aquest Consell un escrit (registre entrada 1491/2006) que signa el senyor Carles Vinyes, com a cap de l’Assessoria jurídica, actuant en nom i representació de Televisió de Catalunya, SA, en el qual es fan les al·legacions següents:

“Primera.- Els fets que han originat l’expedient sancionador son l’emissió de l’espot “Prevenció d’incendis 2006” de la Generalitat de Catalunya sense la preceptiva autorització prèvia del Consell de l’Audiovisual de Catalunya (CAC). 
Segona.- El CAC considera, en la seva notificació, que la publicitat esmentada es publicitat institucional d’acord amb el que preveu l’article 109 de la Llei 22/2005, de 29 de desembre de la Comunicació Audiovisual de Catalunya, i que la mateixa està subjecte a autorització previs. 
El CAC considera que l’emissió de la campanya de la Generalitat per Televisió de Catalunya constitueix una infracció greu tipificada a la Iletra e de l’article 133 de l’esmentada Llei de l’Audiovisual. 
Tercera.- Televisió de Catalunya no ha vulnerat cap deIs preceptes relatius al títol VI de la Llei de l’Audiovisual referits a la Publicitat ja que l’article 109 fa referència a les “administracions públiques de Catalunya” i no als mitjans que fan l’emissió d’aquesta publicitat i per tant el subjecte responsable de l’incompliment del precepte esmentat, d’acord amb l’article 130.1 de la Llei de l’Audiovisual, ha de ser l’administració pública que l’ha encarregada i no la cadena que ha fet la seva difusió. 
L’article 109 de la Llei de la Comunicació Audiovisual fa referència, únicament, a les “administracions públiques”. corresponent a l’Administració Publica l’obligació de sol·licitar l’autorització, tal com el CAC ha reconegut en diferents resolucions. 
L’article 130.1 de la Llei esmentada, quan parla deIs responsables de les infraccions, fa referència a “les persones físiques o jurídiques, de naturalesa pública o privada, a qui se’n pugui atribuir la comissió, encara que sigui per inobservança.” 
Així dons, si, com reconeix el CAC, l’obligació de demanar l’autorització correspon a l’Administració pública autora de publicitat institucional no es pot considerar que TVC, hagi incomplert cap obligació de les previstes a la Llei de l’Audiovisual, 
L’article 133 lletra e) parla de “d’incompliment de les obligacions que en matèria de publicitat, patrocini i televenda corresponen als prestadors de serveis de comunicació audiovisual d’acord amb el que estableix aquesta Llei. ,.“. Les obligacions en matèria de publicitat, patrocini I televenda fan referència clara i unívoca als continguts que puguin oferir els prestadors del servei no a requisits de forma (com és la necessitat de demanar una autorització prèvia per l’emissió de la publicitat). No existeix cap precepte que reguli el procediment seguir per fer l’emissió de la publicitat institucional i les obligacions previstes a la Llei només es refereixen ala continguts i no a la forma. 

TVC no ha vulnerat cap dels preceptes relatius ai títol VI de la Llei de la Comunicació Audiovisual referits a la Publicitat ja que l’article 109 fa referència a les ‘administracions públiques de Catalunya” i no als mitjans que fan l’emissió d’aquesta publicitat per tant el subjecte responsable de d’incompliment del precepte esmentat, d’acord amb l’article 130.1 de la Llei de l’Audiovisual, ha de ser l’administració pública que l’ha encarregada i no cadena emissora que ha fet la seva difusió. 
No existeix cap precepte normatiu que digui que els mitjans de comunicació audiovisuals estan obligats a verificar el compliment del requisit previst a l’article 109 de la Llei de l‘Audiovisual, ¡ per tant falta l’element de tipificat exigit a tot procediment sancionador. 
Una proposta de sanció a TVC per no haver demanat l’autorització prèvia aniria en contra dels principis de generals previstos a l’article 3 i al títol IX (que regula la potestat sancionadora) de la Llei 3011992 de Regim Jurídic de les Administracions Públiques i el Procediment Administratiu Comú. 
En aplicació deIs principis de legalitat i de seguretat jurídica no es poden atribuir als mitjans mes obligacions de les expressament prevista a l’ordenament jurídic ni tampoc es pot sancionar per l’incompliment d’una obligació que no estigui expressament prevista en una norma. 
De prosperar la interpretació que fa el CAC de la norma resultada que TVC seria responsable de determinar quan una publicitat es institucional per tal de que després, en el supòsit que consideres que es tracta d’una publicitat d’aquesta naturalesa, demanar l’autorització”.
Fonaments 

1. El Títol VI, capítol V secció segona de la Llei de Comunicació audiovisual de Catalunya regula les altres formes de publicitat. Específicament, l’apartat 1 de l’article 109, disposa que la publicitat institucional per ràdio i televisió que emetin les administracions públiques de Catalunya, és subjecta al que estableix la legislació de la publicitat institucional.

D’altra banda l’apartat 3 del mateix article estableix que la publicitat institucional  en el mitjans audiovisuals resta subjecta a l’autorització prèvia del Consell de l’Audiovisual de Catalunya a l’efecte de verificar el compliment dels requisits de la publicitat institucional.

2. La lletra j de l’article 10 de la Llei 2/2000, de 4 de maig, del Consell de l'Audiovisual de Catalunya, estableix com a funció d’aquest Consell la de vetllar pel compliment de la legislació sobre publicitat en tot allò relatiu als continguts i les modalitats de les emissions publicitàries, inclosos el patrocini i la televenda. D’altra banda, la Llei 22/2005, de 29 de desembre, de la comunicació audiovisual a Catalunya, disposa a l’apartat 2 de l’article 107 que el Consell de l’Audiovisual de Catalunya ha de vetllar perquè la diversificació de formes de publicitat no posi en perill l’aplicació del règim jurídic general al qual resten sotmeses. 

A banda d’això, la mateixa norma legal atribueix a aquest Consell l’exercici de la potestat sancionadora, d’acord amb el règim d’infraccions i sancions que la mateixa Llei estableix. En aquest sentit, la lletra e de l’article 133 tipifica com a infracció greu «l’incompliment de les obligacions que en matèria de publicitat, patrocini i televenda corresponen als prestadors de serveis de comunicació audiovisual d’acord amb el que estableix aquesta llei [...]»

El fet que la publicitat institucional resti subjecta a l’autorització prèvia  d’aquest Consell porta a considerar que els prestadors de serveis de comunicació audiovisuals no poden emetre aquesta publicitat si no està prèviament autoritzada,  els quals han de verificar que la publicitat que emeten compleix tots els requisits legals, doncs, altrament estarien incomplint les obligacions que els imposa  la Llei 22/2005, de 29 de desembre, de la comunicació audiovisual a Catalunya.

3. La lletra g de l’article 10 de la Llei 2/2000, de 4 de maig, del Consell de l’Audiovisual de Catalunya, estableix com altra funció del Consell la de «incoar i resoldre, en l’àmbit de les seves competències, els corresponents procediments sancionadors per les infraccions de la legislació relativa a audiovisuals i publicitat.»
DE CONFORMITAT amb el que disposen els articles 129 de la Llei  22/2005, de 29 de desembre, de la Comunicació Audiovisual de Catalunya, l’article 3 bis, la lletra g  de l’article 10 i l’article 11 de la Llei 2/2000, de 4 de maig, del Consell de l’Audiovisual de Catalunya, així com l’article 34 de l’Acord 3/2001, de 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya.

El Ple del Consell de l'Audiovisual de Catalunya, ha adoptat els següents,

ACORDS

1. Desestimar les al·legacions que va presentar el senyor Carles Vinyes, com a cap de l’Assessoria jurídica, actuant en nom i representació de Televisió de Catalunya, SA, de conformitat amb el que es desprèn dels fonaments del present Acord.

2. Incoar un procediment sancionador a l’operador Televisió de Catalunya, SA per emetre l’espot de la campanya institucional “Prevenció d’incendis 2006” sense comptar, en el moment d’emissió amb la preceptiva autorització del Consell de l’Audiovisual de Catalunya, fet susceptible de vulnerar la normativa en matèria de publicitat (Exp. 35/2006-S).

3. Nomenar instructora d’aquest procediment a la senyora Anna Isabel  Casasnovas Rasal, funcionària adscrita a l’àrea jurídica del Consell de l’Audiovisual de Catalunya.

4. Fer avinent que podran acordar-se -en qualsevol moment de la tramitació d’aquest procediment- les mesures de caràcter provisional que s’escaiguin  per assegurar l’eficàcia de la resolució que pugui recaure.

5.  Notificar aquests acords a l’operador  Televisió de Catalunya, SA.

Barcelona, 26 de juliol de 2006

Josep M. Carbonell i Abelló                                    Rafael Jorba i Castellví
President                                                                 Conseller secretari 

